|  |  |
| --- | --- |
| Európai Parlament  2014-2019 | EP logo RGB_Mute |

**ELFOGADOTT SZÖVEGEK**

P8\_TA(2018)0496

Közös hozzáadottértékadó-rendszer az általános fordított adózási mechanizmusnak termékek és szolgáltatások egy bizonyos határértéket meghaladó értékesítésére vonatkozó ideiglenes alkalmazása tekintetében \*

Gazdasági és Monetáris Bizottság

PE604.776

Az Európai Parlament 2018. december 11-i jogalkotási állásfoglalása a közös hozzáadottértékadó-rendszerről szóló 2006/112/EK irányelvnek az általános fordított adózási mechanizmusnak termékek és szolgáltatások egy bizonyos határértéket meghaladó értékesítésére vonatkozó ideiglenes alkalmazása tekintetében történő módosításáról szóló tanácsi irányelvre irányuló javaslatról (COM(2016)0811 – C8-0023/2017 – 2016/0406(CNS))

(Különleges jogalkotási eljárás– konzultáció)

*Az Európai Parlament*,

– tekintettel a Bizottság Tanácshoz intézett javaslatára (COM(2016)0811),

– tekintettel az Európai Unió működéséről szóló szerződés 113. cikkére, amelynek megfelelően a Tanács konzultált a Parlamenttel (C8-0023/2017),

– tekintettel eljárási szabályzata 78c. cikkére,

– tekintettel a Gazdasági és Monetáris Bizottság jelentésére (A8-0418/2018),

1. jóváhagyja a Bizottság javaslatát annak módosított formájában;

2. felkéri a Bizottságot, hogy ennek megfelelően módosítsa javaslatát az Európai Unió működéséről szóló szerződés 293. cikke (2) bekezdésének megfelelően;

3. felkéri a Tanácsot, hogy tájékoztassa a Parlamentet arról, ha a Parlament által jóváhagyott szövegtől el kíván térni;

4. felkéri a Tanácsot a Parlamenttel való újbóli konzultációra, ha lényegesen módosítani kívánja a Bizottság javaslatát;

5. utasítja elnökét, hogy továbbítsa a Parlament álláspontját a Tanácsnak, a Bizottságnak valamint a nemzeti parlamenteknek.

Módosítás 1

Irányelvre irányuló javaslat

4 preambulumbekezdés

|  |  |
| --- | --- |
|  | |
| A Bizottság által javasolt szöveg | Módosítás |
| (4) A csalások tagállamok közötti átterelődésével kapcsolatos kockázat korlátozásának érdekében indokolt engedélyezni, hogy minden, a csalások szintje – különösen a körhintacsalások – tekintetében bizonyos kritériumoknak megfelelő tagállam, amelyik igazolni tudja, hogy más ellenőrzési intézkedések nem elegendőek az ilyen csalások elleni küzdelemhez, alkalmazhassa a ***GRCM-et***. | (4) A csalások tagállamok közötti átterelődésével kapcsolatos kockázat korlátozásának érdekében indokolt engedélyezni, hogy minden, a csalások szintje – különösen a körhintacsalások – tekintetében bizonyos kritériumoknak megfelelő tagállam, amelyik igazolni tudja, hogy más ellenőrzési intézkedések nem elegendőek az ilyen csalások elleni küzdelemhez, alkalmazhassa ***az ÁFAM-ot.*** ***Ezen tagállamokat továbbá fel kell kérni annak kimutatására, hogy az adózási fegyelemnek és az adóbehajtásnak az ÁFAM bevezetése nyomán várható javulásából fakadó becsült előnyök meghaladják a vállalkozásokra és az adóhatóságokra háruló teljes többletterhet, valamint a vállalkozások és az adóhatóságok számára nem keletkeznek nagyobb költségek, mint amilyenek más ellenőrző intézkedések alkalmazása nyomán keletkeznének.*** |

Módosítás 2

Irányelvre irányuló javaslat

5 preambulumbekezdés

|  |  |
| --- | --- |
|  | |
| A Bizottság által javasolt szöveg | Módosítás |
| ***(5) Ezen felül azon szomszédos tagállamok számára, amelyek esetében az említett mechanizmusnak valamely másik tagállamban történő engedélyezése miatt fennáll a csalások területére történő átterelődésének kockázata, lehetővé kell tenni a GRCM használatát, ha más ellenőrző intézkedések nem elégségesek az ilyen csalás kockázatának leküzdéséhez.*** | ***törölve*** |

Módosítás 3

Irányelvre irányuló javaslat

6 preambulumbekezdés

|  |  |
| --- | --- |
|  | |
| A Bizottság által javasolt szöveg | Módosítás |
| (6) Ha ***egy*** tagállamok ***a GRCM*** alkalmazása mellett ***dönt***, akkor azt egy bizonyos ***számlánkénti*** küszöbértéket meghaladó minden ***áru és szolgáltatás tekintetében alkalmaznia*** kell. A GRCM nem korlátozható valamely konkrét ágazatra. | (6) Ha ***a*** tagállamok ***az ÁFAM*** alkalmazása mellett ***döntenek***, akkor azt ***az*** egy bizonyos ***ügyletenkénti*** küszöbértéket meghaladó ***áruk, illetve szolgáltatások tekintetében*** minden ***belföldi vásárlás, illetve igénybevétel esetében alkalmazniuk*** kell. A GRCM nem korlátozható valamely konkrét ágazatra. |

Módosítás 4

Irányelvre irányuló javaslat

7 a preambulumbekezdés (új)

|  |  |
| --- | --- |
|  | |
| A Bizottság által javasolt szöveg | Módosítás |
|  | ***(7a) Annak érdekében, hogy meg lehessen ítélni, hogy az ÁFAM egyik tagállamban való bevezetése azt eredményezi, hogy a csalás más tagállamokba helyeződik át, és fel lehessen mérni a belső piac működésében esetlegesen bekövetkező zavarok mértékét, célszerű külön információcsere-kötelezettséget előírni az ÁFAM-ot alkalmazó tagállamok és a többi tagállam között. Az említett információcserére minden esetben alkalmazandók a személyes adatok védelmére és a titoktartásra vonatkozó rendelkezések. E rendelkezések a tagállamok és az Unió adózás területén fennálló érdekeinek védelmét biztosító mentességeket és korlátozásokat tartalmaznak.*** |

Módosítás 5

Irányelvre irányuló javaslat

1 cikk – 1 bekezdés

2006/112/EK irányelv

199 c cikk – 1 bekezdés – 1 albekezdés

|  |  |
| --- | --- |
|  | |
| A Bizottság által javasolt szöveg | Módosítás |
| 2022. június 30-ig a tagállamok – általános fordított adózási mechanizmusként (***GRCM***) – rendelkezhetnek úgy, hogy a héa megfizetésére kötelezett személy a 193. cikktől eltérve az az adóalany, aki számlánként ***10*** ***000*** EUR értékhatár felett árukat vásárol vagy szolgáltatásokat vesz igénybe. | 2022. június 30-ig a tagállamok – általános fordított adózási mechanizmusként (***ÁFAM***) – rendelkezhetnek úgy, hogy a héa megfizetésére kötelezett személy a 193. cikktől eltérve az az adóalany, aki számlánként ***25*** ***000*** EUR értékhatár felett árukat vásárol vagy szolgáltatásokat vesz igénybe. |

Módosítás 6

Irányelvre irányuló javaslat

1 cikk – 1 bekezdés

2006/112/EK irányelv

199 c cikk – 1 bekezdés – 2 albekezdés – a pont

|  |  |
| --- | --- |
|  | |
| A Bizottság által javasolt szöveg | Módosítás |
| a) a teljes ***héafizetési*** kötelezettség százalékában kifejezett héabevétel-kiesése legalább ***5*** százalékponttal ***meghaladja*** a héabevétel-kiesés közösségi medián értékét; | a) a ***Bizottság által a héabevétel-kiesésről közzétett 2016. évi, 2016. augusztus 23-i végleges jelentésben foglalt módszerek és számadatok alapján 2014-ben a*** teljes ***héabefizetési*** kötelezettség százalékában kifejezett héabevétel-kiesése legalább ***15*** százalékponttal ***meghaladta*** a héabevétel-kiesés közösségi medián értékét; |

Módosítás 7

Irányelvre irányuló javaslat

1 cikk – 1 bekezdés

2006/112/EK irányelv

199 c cikk – 1 bekezdés – 2 albekezdés – b pont

|  |  |
| --- | --- |
|  | |
| A Bizottság által javasolt szöveg | Módosítás |
| b) ***a*** körhintacsalás aránya a teljes héabevétel-kiesésen belül meghaladja a 25%-ot; | b) ***az e cikkre vonatkozó jogalkotási javaslatot kísérő hatásvizsgálat alapján az a) pontban említett jelentés tárgyévében a*** körhintacsalás aránya a teljes héabevétel-kiesésen belül meghaladja a 25%-ot; ***továbbá*** |

Módosítás 8

Irányelvre irányuló javaslat

1 cikk – 1 bekezdés

2006/112/EK irányelv

199 c cikk – 1 bekezdés – 2 albekezdés – c pont

|  |  |
| --- | --- |
|  | |
| A Bizottság által javasolt szöveg | Módosítás |
| c) megállapítja, hogy területén a körhintacsalás elleni küzdelemhez más ellenőrző intézkedések nem elegendőek***.*** | c) megállapítja, hogy területén a körhintacsalás elleni küzdelemhez más ellenőrző intézkedések nem elegendőek***, különös tekintettel annak pontos meghatározására, hogy milyen ellenőrző intézkedések alkalmazására került sor, és konkrétan mik az okai azok eredménytelenségének, valamint hogy miért nem bizonyult elegendőnek a héára irányuló közigazgatási együttműködés; továbbá*** |

Módosítás 9

Irányelvre irányuló javaslat

1 cikk – 1 bekezdés

2006/112/EK irányelv

199 c cikk – 1 bekezdés – 2 albekezdés – c a pont (új)

|  |  |
| --- | --- |
|  | |
| A Bizottság által javasolt szöveg | Módosítás |
|  | ***ca) megállapítja, hogy az adózási fegyelemnek és az adóbehajtásnak az ÁFAM bevezetése nyomán várható javulásából fakadó becsült előnyök legalább 25%-kal meghaladják a várhatóan a vállalkozásokra és az adóhatóságokra háruló teljes többletterhet; továbbá*** |

Módosítás 10

Irányelvre irányuló javaslat

1 cikk – 1 bekezdés

2006/112/EK irányelv

199 c cikk – 1 bekezdés – 2 albekezdés – c b pont (új)

|  |  |
| --- | --- |
|  | |
| A Bizottság által javasolt szöveg | Módosítás |
|  | ***cb) megállapítja, hogy a vállalkozásokra és az adóhatóságokra az ÁFAM bevezetéséből fakadóan nem fog több költség hárulni, mint amilyen költségekkel más ellenőrző intézkedések alkalmazása jár.*** |

Módosítás 11

Irányelvre irányuló javaslat

1 cikk – 1 bekezdés

2006/112/EK irányelv

199 c cikk – 1 bekezdés – 3 albekezdés

|  |  |
| --- | --- |
|  | |
| A Bizottság által javasolt szöveg | Módosítás |
| A tagállam a (4) bekezdésben említett kérelemhez csatolja a héabevétel-kiesésnek a Bizottság által közzétett, a héabevétel-kiesésről szóló ***legutóbbi*** jelentésben szereplő módszer és számadatok alapján történő kiszámítását. | A tagállam a (4) bekezdésben említett kérelemhez csatolja a héabevétel-kiesésnek a Bizottság által közzétett, a héabevétel-kiesésről szóló jelentésben szereplő módszer és számadatok alapján történő kiszámítását ***a második albekezdés a) pontjának értelmében***. |

Módosítás 12

Irányelvre irányuló javaslat

1 cikk – 1 bekezdés

2006/112/EK irányelv

199 c cikk – 2 bekezdés

|  |  |
| --- | --- |
|  | |
| A Bizottság által javasolt szöveg | Módosítás |
| ***(2) 2022. június 30-ig a tagállamok rendelkezhetnek úgy, hogy a héa megfizetésére kötelezett személy az az adóalany, aki számlánként 10 000 EUR értékhatár felett árukat vásárol vagy szolgáltatásokat vesz igénybe, amennyiben az adott tagállam:*** | ***törölve*** |
| ***a) közös határral rendelkezik egy olyan tagállammal, amely jogosult a GRCM alkalmazására;*** |  |
| ***b) megállapítja, hogy a GRCM-nek az említett szomszédos tagállamban történő engedélyezése miatt fennáll a komoly kockázata annak, hogy a csalások az ő területére terelődnek át;*** |  |
| ***c) megállapítja, hogy területén a csalás elleni küzdelemhez más ellenőrző intézkedések nem elegendőek.*** |  |

Módosítás 13

Irányelvre irányuló javaslat

1 cikk – 1 bekezdés

2006/112/EK irányelv

199 c cikk – 3 bekezdés

|  |  |
| --- | --- |
|  | |
| A Bizottság által javasolt szöveg | Módosítás |
| (3) ***A GRCM-et*** alkalmazó tagállamok megfelelő és hatékony elektronikus jelentéstételi kötelezettségeket vezetnek be valamennyi adóalany ***részére***, és különösen azon ***adóalanyoknak***, akik a mechanizmus hatálya alá tartozó árukat vagy szolgáltatásokat értékesítik vagy igénybe veszik. | (3) ***Annak érdekében, hogy biztosítani lehessen az ÁFAM alkalmazásának hatékony működését és nyomon követését az ÁFAM-ot*** alkalmazó tagállamok megfelelő és hatékony elektronikus jelentéstételi kötelezettségeket vezetnek be valamennyi adóalany, és különösen azon ***adóalanyok részére***, akik a mechanizmus hatálya alá tartozó árukat vagy szolgáltatásokat értékesítik vagy igénybe veszik. |

Módosítás 14

Irányelvre irányuló javaslat

1 cikk – 1 bekezdés

2006/112/EK irányelv

199 c cikk – 4 bekezdés – 1 albekezdés – a pont

|  |  |
| --- | --- |
|  | |
| A Bizottság által javasolt szöveg | Módosítás |
| a) az (1) ***vagy (2)*** bekezdésben említett feltételek teljesülésének részletes indokolása; | a) az (1) bekezdésben említett feltételek teljesülésének részletes indokolása; ***továbbá*** |

Módosítás 15

Irányelvre irányuló javaslat

1 cikk – 1 bekezdés

2006/112/EK irányelv

199 c cikk – 4 bekezdés – 1 albekezdés – b pont

|  |  |
| --- | --- |
|  | |
| A Bizottság által javasolt szöveg | Módosítás |
| b) a GRCM alkalmazása megkezdésének időpontja és az alkalmazási időszak; | b) a GRCM alkalmazása megkezdésének időpontja és az alkalmazási időszak; ***továbbá*** |

Módosítás 16

Irányelvre irányuló javaslat

1 cikk – 1 bekezdés

2006/112/EK irányelv

199 c cikk – 4 bekezdés – 1 albekezdés – c pont

|  |  |
| --- | --- |
|  | |
| A Bizottság által javasolt szöveg | Módosítás |
| c) az adóalanyoknak a GRCM alkalmazásának bevezetéséről való tájékoztatása érdekében meghozandó intézkedések; | c) az adóalanyoknak a GRCM alkalmazásának bevezetéséről való tájékoztatása érdekében meghozandó intézkedések; ***továbbá*** |

Módosítás 17

Irányelvre irányuló javaslat

1 cikk – 1 bekezdés

2006/112/EK irányelv

199 c cikk – 4 bekezdés – 1 albekezdés – d pont

|  |  |
| --- | --- |
|  | |
| A Bizottság által javasolt szöveg | Módosítás |
| d) a (***3***) bekezdésben említett kísérő intézkedések részletes leírása. | d) a (***2***) bekezdésben említett kísérő intézkedések részletes leírása. |

Módosítás 18

Irányelvre irányuló javaslat

1 cikk – 1 bekezdés

2006/112/EK irányelv

199 c cikk – 7 bekezdés – 1 albekezdés

|  |  |
| --- | --- |
|  | |
| A Bizottság által javasolt szöveg | Módosítás |
| ***A GRCM-et*** alkalmazó tagállamok ***legkésőbb két évvel a GRCM alkalmazásának megkezdését követően időközi jelentést nyújtanak be a Bizottságnak.*** ***A jelentésnek részletes értékelést kell tartalmaznia a GRCM eredményességéről.*** | ***Az ÁFAM-ot alkalmazó tagállamok minden tagállam számára elektronikus formában rendelkezésre bocsátják:*** |
|  | ***a) mindazon személyek nevét, akikre vonatkozóan az ÁFAM alkalmazásának kezdő időpontját megelőző tizenkét hónap folyamán héacsalás gyanúja miatt akár büntetőjogi, akár közigazgatási eljárás volt folyamatban;*** |
|  | ***b) mindazon személyek nevét – ideértve jogi személyek esetében azok igazgatóinak a nevét is –, akiknek a héaalanyként történő nyilvántartása az adott tagállamban az ÁFAM bevezetése következtében megszűnt; továbbá*** |
|  | ***c) mindazon személyek nevét – ideértve jogi személyek esetében azok igazgatóinak a nevét is –, akik az ÁFAM bevezetését követő két egymást követő adómegállapítási időszak során elmulasztottak benyújtani héabevallást.*** |
|  | ***Az a) és b) pontban említett adatokat legkésőbb az ÁFAM bevezetését követő három hónapon belül kell rendelkezésre bocsátani, és ezt követően háromhavonta frissíteni kell. A c) pontban említett adatokat legkésőbb az ÁFAM bevezetését követő kilenc hónapon belül kell rendelkezésre bocsátani, és ezt követően háromhavonta frissíteni kell.*** |
|  | ***Az ÁFAM-ot alkalmazó tagállamok legkésőbb egy évvel az ÁFAM alkalmazásának megkezdését követően időközi jelentést nyújtanak be a Bizottságnak.*** ***A jelentésnek részletes értékelést kell tartalmaznia a GRCM eredményességéről.*** |

Módosítás 19

Irányelvre irányuló javaslat

1 cikk – 1 bekezdés

2006/112/EK irányelv

199 c cikk – 8 bekezdés – 1 albekezdés

|  |  |
| --- | --- |
|  | |
| A Bizottság által javasolt szöveg | Módosítás |
| Azok a tagállamok, amelyek nem alkalmazzák a mechanizmust, ***legkésőbb 2019. június 30-ig*** időközi jelentést nyújtanak be a Bizottságnak ***a GRCM*** más tagállamok általi alkalmazásának a saját területükön érzékelhető hatásairól***, amennyiben a GRCM-et*** az ***említett időpontig*** valamely tagállamban ***legalább egy évig alkalmazták***. | Azok a tagállamok, amelyek nem alkalmazzák a mechanizmust, időközi jelentést nyújtanak be a Bizottságnak ***az ÁFAM*** más tagállamok általi alkalmazásának a saját területükön érzékelhető hatásairól***. Az említett jelentés*** az ***ÁFAM –*** valamely tagállamban ***való – egyéves alkalmazását követő három hónapon belül nyújtandó be a Bizottságnak***. |

Módosítás 20

Irányelvre irányuló javaslat

1 cikk – 1 bekezdés

2006/112/EK irányelv

199 c cikk – 10 bekezdés – a pont

|  |  |
| --- | --- |
|  | |
| A Bizottság által javasolt szöveg | Módosítás |
| ***a) a héabevétel-kiesés alakulása;*** | ***törölve*** |

Módosítás 21

Irányelvre irányuló javaslat

2 cikk – 2 bekezdés

|  |  |
| --- | --- |
|  | |
| A Bizottság által javasolt szöveg | Módosítás |
| Ezt az irányelvet 2022. ***szeptember*** 30-ig kell alkalmazni. | Ezt az irányelvet 2022. ***június*** 30-ig kell alkalmazni. |